آوروپا بیرلیگی اعتراضلارا قارشی توتومو ندنی ایله ایرانا تحریم قراری آلدی.
آوروپا شوراسیندان وئریله‌ن یازیلی آچیقلامادا، تحریم لیستینه ۱۱ نفر و ۴ تقورولوشون علاوه ائدیلدیگی بیلدیریلدی.
ایرانین اخلاق پلیسی و اونون مسئوللاریندان محمد رستمی و حاج احمد میرزایی، اعتراضلارین باسدیرلماسینداکی روللاری ندنی ایله ایرانین انتظامی قوه‌سی و بیر سیرا محلی رئیسینه قارشی تحریم قراری آلیندیغینین بیلدیریلدیگی آچیقلامادا،
"ایرانین ارتباط و بیلگی تکنولوژیلری باخانی عیسی زارع‌پور، اینترنتین باغلانماسینداکی مسئولیتی ندنی ایله لیسته آلیندی" بیلگیسی وئریلدی.
تدبیرلر، سیاحت قاداغاسی و مال وارلیقلارینین دوندورولماسینی نظرده توتور.
آیریجا، آوروپابیرلیگی وطنداشلاری و شیرکتلرینین لیستده یئر آلان شخص و قورولوشلارا مالی دستک تامین ائتمه‌سینی قاداغان ائدیر.
